CELEX: 62009TN0396
Language: lv
Date: 2009-10-06 00:00:00
Title: Lieta T-396/09: Prasība, kas celta 2009. gada 6. oktobrī — Vereniging Mileudefensie un Stichting Stop Luchtverontreiniging Utrecht /Komisija

5.12.2009   
            
            
               LV
            
            
               Eiropas Savienības Oficiālais Vēstnesis
            
            
               C 297/28
            
         Prasība, kas celta 2009. gada 6. oktobrī — Vereniging Mileudefensie un Stichting Stop Luchtverontreiniging Utrecht/Komisija
   (Lieta T-396/09)
   2009/C 297/41
   Tiesvedības valoda — holandiešu
   
      Lietas dalībnieki
   
   
      Prasītāji: Vereniging Mileudefensie, Amsterdama (Nīderlande), un Stichting Stop Luchtverontreiniging Utrecht, Utrecht (Nīderlande) (pārstāvis — A. van den Biesen, advocaat)
   
      Atbildētāja: Eiropas Kopienu Komisija
   
      Prasītāju prasījumi:
   
   
               —
            
            
               atzīt prasību par pamatotu;
            
         
               —
            
            
               atcelt šajā lietā apstrīdēto Komisijas 2009. gada 28. jūlija lēmumu C(2009) 6121;
            
         
               —
            
            
               piespriest Komisijai lemt pēc būtības par pieteikumu veikt vēlāku iekšēju pārbaudi Tiesas noteiktā termiņā;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītājas ir divas Nīderlandes vides aizsardzības organizācijas, kuras atbildētājai atbilstoši Regulas Nr. 1367/2006 (1) 10. panta 1. punktam lūdza pārbaudīt Komisijas 2009. gada 7. aprīļa Lēmumu C(2009) 2560, ar kuru Komisija deva savu piekrišanu tam, ka Nīderlande tikai vēlāk izpilda savu pienākumu attiecībā uz gaisa kvalitātes uzlabošanu atbilstoši Direktīvai 2008/50/EK (2). Prasītājas apstrīd Komisijas lēmumu atzīt par nepieņemamu to pieteikumu pārbaudīt agrāko lēmumu attiecībā uz Nīderlandi.
   Savas prasības atbalstam prasītājas vispirms norādīja, ka Komisija apstrīdētajā lēmumā nav atsaukusies uz Regulas Nr. 1367/2006 piemērošanas jomas ierobežojumu 2. panta 1. punkta c) apakšpunktā un līdz ar to 2009. gada 7. aprīļa lēmumu nav pieņēmusi, darbojoties kā likumdevējs.
   Prasītājas turpinājumā norāda, ka 2009. gada 7. aprīļa lēmumam ir tikai individuāla nozīme un nav vispārējas nozīmes.
   Visbeidzot, prasītājas paskaidro, ka, ja atvasinātās Kopienu tiesības neatbilst Orhūsas konvencijai (3), ko ir apstiprinājusi Padome, attiecīgais regulējums esot jāinterpretē atbilstoši šai konvencijai un ja tas nav iespējams, Kopienu iestādēm un organizācijām tas esot jāpiemēro tieši. Līdz ar to Regulas Nr. 1367/2006 2. panta 1. punkta g) apakšpunkts ir jāatstāj nepiemērots.
   
      (1)  Eiropas Parlamenta un Padomes 2006. gada 6. septembra Regula (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 13. lpp.).
   
      (2)  Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai (OV L 152, 10. lpp.).
   
      (3)  Padomes 2005. gada 17. februāra Lēmums 2005/370/EK par to, ka Eiropas Kopienas vārdā noslēdz Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 124, 1. lpp.).